**Отчет**

**за дейността на Народно читалище „Никола Вапцаров-1909 г.”- гр. Куклен за 2021 година**

През 2021 г. НЧ”Никола Вапцаров-1909 г.”-Куклен продължава да бъде традиционно самоуправляващо се българско сдружение, което изпълнява и държавни културно-просветни задачи.

**I.Културна политика и дейност**

Читалището като мисия е създадено да обогатява духовния живот на населението. Като основен център на културната дейност в нашия град активно участва в реализирането на голяма част от проявите, включени в културния календар на гр. Куклен.

Читалището се грижи да съхранява паметта на родното и традицията като част от националната ни идентичност, запазват утвърдилите се във времето формации за любителско художествено творчество, продължава да работи за осигуряване трайно участие на колективите и школите в проявите в общински празници, в национални и международни конкурси, фестивали и други в изнасянето на самостоятелни концерти. За съжаление по време на пандемията тези участия бяха значително намалени на брой. Лишихме се и от гостуването на професионални театри, музикални и танцови програми.

Въпреки всичко с общи усилия с ръководството на Община Куклен, Общинска администрация, СУ „Отец Паисий” и ДГ „Приятели” предоставихме на публиката на гр. Куклен да посети концерти и изложби във връзка с бележити дати и годишнини- националния празник на България, 24-ти май, Ден на детето, празник на община Куклен и други.

Културата е набор от идеи, ценности, символи, вярвания, които определят човешките отношения.

**Библиотечна и информационна дейност**

Библиотеката при НЧ„Никола Вапцаров-1909 г.” е утвърдена като образователен, културен и информационен център.

Библиотечният фонд наброява 18520 библиотечни документа /отраслова литература -22%, художествена литература за възрастни -59%, отраслова и художествена литература за деца -19%/. Разположен е в две помещения с обща площ 70 кв.м.

През 2021 година се постъпиха само 14 нови библиотечни документа на стойност 260 лв. По обективни причини не участвахме в проекта по програма „Българските библиотеки-основни центрове за четене и информираност”2021.

Постъпиха много дарения на книги, които останаха да се обработят през 2022 г.

Обновяването и обогатяването на библиотечния фонд е съобразено с читателските търсения.

За 2021 година регистрираните потребители в библиотеката са 422. Техният брой и посещенията намаляват.

Спазват се всички изисквания в епидемиологичната обстановка.

Започна и продължава инвентаризация на библиотечния фонд. Библиотеката не е затворена за потребители.

Извършен бе вторичен подбор на библиотечните документи. Заделени са за отчисляване и предаване за вторични суровини.

Библиотеката разполага с библиотечен софтуер АБ на фирма РС-ТМ и работи по следните модули:1.Класификатори. Сервизни функции. Настройки. 2.Обработка на книги. Поддържа се и традиционната инвентарна книга.

Азбучно-систематичният каталог се редактира периодично.

Библиотечната документация се води редовно и старателно.

В библиотеката има уреден кът за нови книги.

Поддържа се картотека за неудовлетворените читателски търсения

Библиотеката работи по програма „Глоб@лни библиотеки-България”. Оборудвана е с три компютъра и периферна техника, две мултифункционални устройства 3в1/принтер, ксерокс и скенер/, които са разположени в по-малкото помещение.

Заради извънредната епидемична обстановка по строго установен график библиотеката бе посетена от децата в Подготвителната група и учениците от начален курс в СУ „Отец Паисий”-Куклен /всяка паралелка поотделно/. Отбелязани бяха Международният ден на детската книга, Седмицата на детската книга и изкуствата за деца. Четоха се приказки, разкази, стихотворения

Уредени бяха витрини за Васил Левски, 3-ти март, Априлското въстание, 24-ти май, Христо Ботев, Ден на българските будители др.

През 2021 г. читалището запази утвърдилите се във времето фолклорни формации за любителско художествено творчество.

**Фолклорна певческа група „Кукленки”** при НЧ”Никола Вапцаров-1909 г.” –Куклен е колектив с дългогодишна традиция. Постигнали са много високи отличия и призове в годините на общинско, национално и международно ниво. Под професионалното ръководство на г-жа Илка Димитрова са покорили сцени в Италия, Гърция, Турция и най-много в България-фестивали и събори, надпявания, конкурси винаги с отлични постижения. В репертоара са залегнали песни от Тракия, Родопите, македонския и други региони. За съжаление поради пандемичната през 2021 г. участията им са малко на брой-„Трифон Зарезан”, Народен събор-Пловдив/м.юни/, „Уейкъп /17 юни/, Празник на гр. Баня /28 август/.

**Детски танцов състав „Кукленче”** се представя с народни танци от всички етнографски области в България. Дългогодишен ръководител-хореограф е Сашо Ламбрев С красивите и отлично изпълнени български народни танци са покорявали не само нашите сцени, но и международни-Италия, Гърция, Турция, Унгария.През 2021 г. участията са по-малко заради пандемията.

Включиха се във концерта по случай 24-ти май-ден на славянската писменост и култура, взривиха сцената с виртуозното си изпълнение на „Народен събор”-Пловдив. Отлично изпълнение и на „Столетово пее и танцува”.

**Детска музикална школа „Музичко”** също представя своите музикални умения пред публика -концерт в читалището /8.07.2021/ по случай „20 години община Куклен”и анлайн концерти.Малките пианисти и певци участват в конкурси и печелят достойни награди и отличияМузикален педагог е г-жа Валентина Трендафилова. Пожелаваме им много успехи.

В читалището бяха представени две изложби със съдействието на Община Куклен и с участието и организацията на местен художник г-н Димитър Еленов.

**Фотографска изложба „Гледна точка”** /27.09.-15.10.2021 /. Силни и докосващи фотографии, израз на конкретна реалност, близка до всеки един от нас, дори да не си фотограф.

**Изложба „Живопис”** /25.10.-15.11.2021/ с участието и на картини /платна/ от г-н Д.Еленов, посещения от ценители на живописта и положителни отзиви.

**II.Материално-техническа база**

Читалището е публична общинска собственост-решение №121/11.09.2002 г. на ОбС Куклен.

Разгърната площ-11000 н.кв.м. Сградата на читалището-810 кв.м.

Библиотеката в читалището се намра на втория етаж и е с площ 70 кв.м.

Брой места в салона-400, в лекционна зала- 50.

Техническа база-5 броя компютри, две.мултифункционални устройства 3в1/принтер, ксерокс и скенер/.

Държавна субсидия-45936 лв.

**III.Организационна дейност**

Въз основа на ЗНЧ и Устава бяха осигурени действени работи на читалищните органи на управление - Читалищно настоятелство и Проверителна комисия.

Бяха проведени едно отчетно събрание и 4 заседания.

Осъществяване взаимополезни контакти с читалища от страната и община Куклен.

Партньорство и сътрудничество в община Куклен, Фондация „Глоб@лни библиотеки-България”, СУ„Отец Паисий”, ДГ”Приятели”, КК на пенсионера.